澳門AP1巴士

澳門AP1巴士係一條由澳門新福利公共汽車有限公司做緊，由關閘廣場來回澳門機場嘅循環巴士線。

AP1係為咗配合澳門國際機場開幕而成立；開線嗰陣係由澳巴同新福利聯合營運，而全程收費係五蚊葡幣，過橋之後收三個半葡幣，而AP字頭嘅意思：係攞呢條線兩邊總站嘅葡文第一個字母，另一種意思係來自機場嘅葡文AeroPorto。後來成立嘅機場巴士路線AP2就令AP字頭嘅定義傾向後面嘅意思。

呢條線響1996年搞過AP1特別線，由葡京來回機場。2008年到2009年就搞過三次AP1X特快線，由關閘來回機場，沿途唔經港澳碼頭同黑沙環。呢條線亦係澳門唯一一條，唔係臨時改路行嗮澳門三條澳氹過海大橋嘅巴士線。亦響澳門所有日間巴士線入面，尾班車最遲嘅巴士線。

背景
1995年11月13號，呢條線成立由澳巴同新福利聯合營運。

1998年8月21號，澳門巴士票價調整，呢條線嘅收費亦跟住調整：全程收費係六蚊葡幣，過橋之後收四蚊葡幣。

2003年5月19號，呢條線由於冇咩人搭，由特別專線降格做普通澳氹線，按澳氹線收費，全程收費減係三個三葡幣，過橋之後收兩個半葡幣，重延伸到科技大學，唔行北安。

2004年8月1號，呢條線延伸服務到新口岸新填海區，唔行高美士街。

2005年4月8號，土地工務運輸局封閉嘉樂庇總督大橋做維修，呢條線改行西灣大橋，但澳氹大橋維修完重開只係畀巴士、的士、緊急車輛通行嗰陣，呢條線冇回復返原線行，維持走西灣大橋。

2006年4月17號，呢條線縮短咗唔停三分一左右嘅巴士站。

2007年4月18號，呢條線大幅閂站改線，唔行新口岸、葡京、南灣湖、西灣大橋、海洋花園、賽馬會、氹仔城區，改行友誼大橋直達機場。

2007年10月16號，氹仔臨時客運碼頭啟用，呢條線增停「臨時客運碼頭」。

2008年12月1號，澳門巴士票價調整，呢條線嘅收費亦跟住調整：全程收費係四個二葡幣，返嚟澳門過橋之後收三個二葡幣。

2009年1月20號，路氹連貫公路圓形地工程開工，呢條線唔停「連貫公路/科技大學」，增停臨時站（即係而家嘅「偉龍/科技大學」。

2011年8月1號，新巴士營運模式正式實行，呢條線判咗畀新福利嚟做。調整服務時間由06:30到00:20，五至十二分一班車。

2011年2月15號，呢條線增停「北安出入境事務廳」。

2012年12月18號，呢條線增停「湖畔大廈」。

2014年12月18號，關閘邊檢大樓實行新通關安排，調整服務時間由06:05到01:20。

2016年1月16號，調整服務時間由06:00到01:20，四至十二分鐘一班車。

2016年7月18號，巴士站合併唔停「北安大馬路」。

2016年11月5號，祐漢區巴士站點分佈重整，所以唔停「看台街/中銀」、「祐漢街市」，改停「中心街」。

2017年5月20號，氹仔客運碼頭即將啓用，將「臨時客運碼頭」改名做「氹仔客運碼頭」，等氹仔客運碼頭正式啓用之後，就會停「氹仔客運碼頭」。

2017年6月1號，氹仔客運碼頭啓用，呢條線改響入境層B車道嘅巴士站上落客。

2017年8月23號，超強颱風天鴿襲澳，關閘總站受嚴重風暴潮破壞而停用，呢條線改喺關閘東側近特警總部嘅「關閘廣場」站發車。

2018年12月15號，關閘總站重新整好並開番，呢條線入番關閘總站並且以呢個站做發車站同尾站。

用車

聯營時期

新福利時期

走線

車費

全程車費：澳門幣六蚊。
 用澳門通全民卡，只係扣三蚊，其餘由政府畀。
 用澳門通學生卡，只係扣一個半，其餘由政府畀。
 用澳門通長者卡同殘疾卡，免費，由政府畀。

服務

停站

意外
2018年4月15號，響氹仔嘉樂庇總督馬路巴士發生奪命交通意外。

攷

澳門巴士線一覽
澳門巴士轉乘服務
澳門巴士車費優惠計劃

拎
澳門新福利公共汽車有限公司

AP1